b'\n_START_ARTICLE_\nRayon\n_START_SECTION_\nMga uri\n_START_PARAGRAPH_\nKabilang sa mga uri ng rayon ang asetato (Ingles: acetate, Kastila: acetato), rayong kupramonyum, rayong kupramonyo, o kupramonyong rayon (Ingles: cuprammonium rayon), at malapot na rayon (Ingles: viscose rayon).\n_START_SECTION_\nAsetato\n_START_PARAGRAPH_\nKabilang sa mga tatak pangkalakal ng asetato ang Estron at Arnel (triasetato o triacetate sa Ingles). Pangunahing ginagamit ang asetato sa paggawa ng mga kasuotan, mga kumot, mga alpombra, at sa pagtatapete.\n_START_SECTION_\nRayong kupramonyo\n_START_PARAGRAPH_\nAng rayong kupramonyo ay pangunahing ginagamit sa paggawa ng mga mamahaling mga damit o kasuotang maluho. Ikinakalakal ang kupramonyong rayon sa ilalim ng pangalang Cuprammonium Rayon at Bemberg.\n_START_SECTION_\nMalapot na rayon\n_START_PARAGRAPH_\nIkinakalakal ang rayong malapot sa ilalim ng tatak na Fortisan. Pangunahing ginagamit ito sa paggawa ng mga kasuotan, mga pamalisan at alpombra, mga kumot, may palamuting mga tela, at mga bagay o kagamitang naitatapon kaagad pagkaraan lamang ng isang gamitan.'